钦定古今图书集成/明伦汇编/氏族典/第485卷 > 《廖用贤尚友录》 > 冒鸾
## 钦定古今图书集成/明伦汇编/氏族典/第485卷 > 《廖用贤尚友录》 > 冒鸾

按《扬州府志》：“鸾，字廷和，如皋人。年十六举于乡。弘治
癸丑成进士，授兵部武库司主事。壬戌会试，充同考
官，所取多知名士，升郎中。淮扬种马，旧纳折色，时欲
令纳马，鸾上章争之，得免。升福建左参议。大茂山剧
贼肆掠乡邑，鸾遣谕以祸福，贼悉降，地方获安。以母
老告归养。”